b'\n_START_ARTICLE_\nR\xc3\xa2pa \xe2\x80\x9eCarpov Iar\xe2\x80\x9d\n_START_SECTION_\nIstorie\n_START_PARAGRAPH_\nPrima semnalare \xc8\x99tiin\xc8\x9bific\xc4\x83 a acestui monument natural a fost f\xc4\x83cut\xc4\x83 de geologul moldovean Ion Suhov \xc3\xaen 1947.\n_START_SECTION_\nDescriere\n_START_PARAGRAPH_\n\xc3\x8en acest sit au fost descoperite mai multe straturi de depozite geologice, enumerate \xc3\xaen tabelul \xe2\x80\x9eProfil geologic\xe2\x80\x9d. \xc3\x8en afar\xc4\x83 de numeroase resturi fosile ale florei \xc8\x99i faunei preistorice, au fost extrase \xc8\x99i reminiscen\xc8\x9be ale omului din epoca de piatr\xc4\x83.\n_START_SECTION_\nStatut de protec\xc8\x9bie\n_START_PARAGRAPH_\nObiectivul a fost luat sub protec\xc8\x9bia statului prin Hot\xc4\x83r\xc3\xaerea Sovietului de Mini\xc8\x99tri al RSSM din 13 martie 1962 nr. 111, iar statutul de protec\xc8\x9bie a fost reconfirmat prin Hot\xc4\x83r\xc3\xaerea Sovietului de Mini\xc8\x99tri al RSSM din 8 ianuarie 1975 nr. 5 \xc8\x99i Legea nr. 1538 din 25 februarie 1998 privind fondul ariilor naturale protejate de stat. De\xc8\x9bin\xc4\x83torul funciar al monumentului natural este \xc3\x8entreprinderea de Stat pentru Silvicultur\xc4\x83 Edine\xc8\x9b (\xc3\xaen trecut numit\xc4\x83 Gospod\xc4\x83ria Silvic\xc4\x83 de Stat Edine\xc8\x9b)._NEWLINE_R\xc3\xa2pa prezint\xc4\x83 interes \xc8\x99tiin\xc8\x9bific de importan\xc8\x9b\xc4\x83 interna\xc8\x9bional\xc4\x83 \xc3\xaen ce prive\xc8\x99te cartarea geologic\xc4\x83 \xc8\x99i studiul stratigrafic al forma\xc8\x9biunilor sedimentare ale Platformei Est-Europene. Este un loc bogat \xc3\xaen material paleontologic, paleobotanic \xc8\x99i arheologic._NEWLINE_Conform situa\xc8\x9biei din anul 2016, este necesar\xc4\x83 organizarea unor cercet\xc4\x83ri mai detaliate \xc8\x99i includerea zonei \xc3\xaen trasee turistice, pentru a valorifica \xc3\xaentregul poten\xc8\x9bial \xc8\x99tiin\xc8\x9bific \xc8\x99i respectiv turistic.'